Document ID: /roh_data/filtered/fineweb-2-filterrobots_roh.jsonl.gz/36771

Gia damaun mesemna dastgan las persunas evacuadas da Spino e Sottoponte turnar per l'emprima giada en lur chasas per ir a prender chaussas impurtantas. Damai che quels dus vitgs èn dentant en la zona cotschna, pon las persunas mo turnar en lur chasas cun accumpagnament da forzas d'intervenziun.
A partir da gievgia dastgan ellas lura era turnar en lur chasas, dentant mo durant il di e cun accumpagnament. Pussaivel è quai tranter la bunura las 8.00 e la saira las 20.00 uras.
Access mo cun registraziun
Era abitants da Bondo che vivan ordaifer la zona cotschna na dastgan betg ir en il vitg senza registraziun. Tut tenor periclitaziun è in accumpagnament er anc necessari. Plinavant restan Bondo, Spino e Sottoponte senza forza electrica, aua e rait da telefonia fixa.
La via chantunala vegn averta puspè questa gievgia, dentant mo durant il di da las 06:30 enfin las 20:00. La notg resta la via serrada per motivs da segirtad.
RR novitads 15:00